חגי שמואלי

חגי שמואלי (נולד ב-8 בספטמבר 1953) הוא עורך דין ישראלי, בעבר שותף מנהל במשרד יגאל ארנון ושות', וכיום במשרד עורכי הדין הממוזג ארנון, תדמור-לוי,על פי דירוג duns 100, 2024, המדרג את משרדי עורכי דין בישראל לפי גודלם: מקום 4 - ארנון, תדמור-לוי. 363 עורכי דין, 64 מתמחים, 144 שותפים, 577 מועסקים.  ודמות ציבורית ירושלמית.

 ביוגרפיה 
חגי שמואלי נולד בירושלים כבן בכור לגאולה ולאליעזר שמואלי, שהיה איש חינוך ומנכ"ל משרד החינוך. אימו, גאולה, היא בתו הבכורה של אברהם חסידוף, יזם מקרקעין ואיש עסקים, ממקימי בנק דיסקונט בישראל. לשמואל אחות אחת. בילדותו ובנעוריו התגורר בשכונת רחביה. למד ביסודי ובתיכון בגימנסיה העברית רחביה (סיים ב-1971). במקביל ללימודיו היה חניך ומדריך בשבט מצדה - צופי ירושלים. החֲבֵרוּת בצופים הטביעה עליו את רישומה והוא המשיך להיות פעיל בתנועה, בדרכים שונות, גם בהמשך חייו.

בשנים 1975-1971 שירת שירות חובה ושירות קבע בחיל האוויר.

בשנים 1978-1974 למד לתואר ראשון במשפטים באוניברסיטה העברית בירושלים. הבחירה בלימודי משפטים רווחה בשנים ההן בקרב בוגרי הגימנסיה העברית רחביה בכלל,רוזנפלד מסכם בספרו: "רבים מבוגרי הגימנסיה עשו את דרכם אל מערכת המשפט בישראל. ביניהם עורכי דין, שופטים, תובעים וסניגורים - כאלה שניצבו בעבר וכאלה שעדיין ניצבים בצמרת המערכת המשפטית" (עמ' 184).  ובקרב בני מחזורו של שמואלי בפרט.בין חבריו לספסל הלימודים של שמואלי, שלמדו אתו בגימנסיה העברית רחביה, ופנו ללימודי משפטים: נילי אופירי (אושא), טלי איתן, לאה דקל-גרינבלט, עופר הגואל, יוסי לוי, אריאל מנור, גד פרנקל, דובי רם, צלי רשף, העיתונאי חמי שלו וגלעד שר. 

בתקופת לימודיו גם עבד כעורך חדשות וכתב במערכת ענייני היום בקול ישראל.

הוא התמחה במשרדו של יגאל ארנון, שהיה נשוי לאחותה של אימו, ובבית המשפט העליון אצל השופט חיים כהן, והתקבל ללשכת עורכי הדין בישראל בשנת 1980.

לאחר סיום הכשרתו, החל לעבוד כעורך דין בסקטור הפרטי.

 כעורך דין 
מאז שנת 1977 עובד שמואלי במשרד ארנון. הוא התחיל כמתמחה, ועלה בהיררכיה המשרדית לעורך דין, שותף, חבר הנהלה ושותף מנהל של הפירמה יגאל ארנון ושות'. בין השאר הוא יזם את הליך המיזוג של המשרד עם משרד עורכי הדין תדמור-לוי, בהליך המיזוג הגדול ביותר בישראל עד אז, והיה מראשי צוות ההיגוי של ביצועו. בסיום התהליך הפך המשרד הממוזג ארנון, תדמור-לוי למשרד עורכי הדין השלישי בגודלו בישראל, וכלל כ-600 עובדים, מהם כ-420 עורכי דין ומתמחים.

שמואלי עוסק כעורך דין בתחום האזרחי ובתחום המסחרי, בנדל"ן, תכנון ובניה, חוזים, ליטיגציה, דיני עבודה, עמותות וכנסיות ועוד.

בין השאר הוא מייצג חברות בנייה גדולות ויזמי נדל"ן, מוביל פרויקטים גדולים של בנייה למגורים, למסחר, דיור מוגן ומלונאות, ופרויקטים של התחדשות עירונית. היה מחלוצי הקמת קבוצות הרכישה בישראל, ייצג את עיריית ירושלים וצוות תוכנית אב לתחבורה בירושלים בפינוי תוואי הקו האדום של הרכבת הקלה בירושלים, ייצג את הכנסייה הסקוטית במאבקה עם אתרא קדישא להקמת המלון הסקוטי (טבריה), ייצג במשך שנים רבות את רשת החינוך אמית, את בד"ץ העדה החרדית, ומוסדות העדה החרדית, את נתיבי הגז הטבעי לישראל, את טאואר סמיקונדקטור ולקוחות פרטיים רבים. שמואלי הוא נציגה ויועצה המשפטי של הכנסייה המורמונית בישראל, ומלווה אותה בכל פעולותיה בארץ, תוך פיקוח על עמידתה בהוראות האמנה שנחתמה בינה לבין ממשלת ישראל, והוא מקורב לכמה מראשיה ביוטה.

 פעילות ציבורית 
בנוסף לעבודתו כעורך דין שימש שמואלי בכמה תפקידים חינוכיים וציבוריים:
 לאחר שחרורו מהצבא עסק בהדרכת שכבות בוגרות בתנועת הצופים בירושלים, בריכוז הנהגת צופי ירושלים, ובהקמת שבטי צופים חדשים בשכונות חדשות.
 בשנים 1983–1987 יצא לשליחות בארצות הברית מטעם ההסתדרות הציונית העולמית. שם שימש כשליח ארצי לטיפול בילדי ישראלים השוהים בארצות הברית וקנדה, כשליח יהודה הצעיר, וכנציג תנועת הצופים בצפון אמריקה. תפקידו כלל ריכוז משלחות הקיץ של הצופים מישראל, הקמת והפעלת שבטי צבר ביבשתשבטי צופים ישראלים לילדי משפחות ישראליות שחיות בארצות הברית, ניהול תוכנית "חץ וקשת" בשיתוף עם הגדנ"ע בישראלבשנת 1981 תנועת הצופים החלה להפעיל, בשיתוף הגדנ"ע, את תוכנית "חץ וקשת" – חמישה שבועות של הכרות עם ישראל לנוער ישראלי החי בתפוצות. בכל שנה, במהלך חופשת הקיץ, הגיעו במסגרת "חץ וקשת" מאות בני נוער ישראלים מחו"ל, וחברו לבני גילם מתנועת הצופים בישראל, למסע משותף ברחבי המדינה. המסע כלל טיולים בארץ, שבוע גדנ"ע צבאי, הכרות עם החברה הישראלית והתמודדות עם שאלות של זהות יהודית וציונית. את "חץ וקשת" הדריכו חיילי צה"ל, ובאוטובוסים ישבו יחד ילדים ישראלים מכל רחבי העולם עם חניכי תנועת הצופים מישראל., וניהול הקשרים עם נשות הדסה וצופי ארצות הברית. בין השאר יזם והקים, עם שליח יהודה הצעיר אריק שחף, את מסגרת גרעין צבר להחזרת ילדי ישראלים לשירות בצה"ל במסגרת הנח"ל, וארגן את גרעיני צבר הראשונים לעלייה ארצה. במסגרת זו סייע וליווה את חזרה ארצה וקליטתה של אחינועם ניני, שהייתה חניכה בשבט צבר ריברדייל בניו יורק, והחליטה לחזור ארצה להמשך לימודי התיכון בגיל 16. 
 היה מראשוני הפעילים בארגון בצלם.
 פעיל באגודה לזכויות האזרח בישראל.
 בשנת 1999 היה מועמד מוסכם של לשכת עורכי הדין לייצוגה בוועדה לבחירת שופטים, אך בחירתו לא יצאה לפועל בשל סיבות פוליטיות בלשכה.
 יו"ר וחבר הוועד המנהל בעמותת יד ביד: המרכז לחינוך יהודי ערבי בישראל.
 יו"ר אגודת הידידים של תיאטרון החאן בירושלים.
 יו"ר וחבר הוועד המנהל בעמותת קולות (ארגון חברתי).

 חיים אישיים 
נשוי לד"ר דורית שמואלי, נירולוגית ילדים ומומחית להתפתחות הילד, אב לבן ושלוש בנות. מתגורר בשכונת רמת דניה בירושלים. 

 לקריאה נוספת
 אליעזר שמואלי, אין מקום! תמונות ממסע חינוכי, ירושלים, הוצאה פרטית, 2021 (סיפורו האישי של אליעזר שמואלי, בעריכת בנו חגי, שאליו נלווים דברי בני-משפחתו, ובעיקר קטעים מחויכים של חגי, המעלה בהומור את דמותו של אליעזר מנקודת מבטו. ראו במיוחד את הפרק "הספד לאבא, חגי", עמ' 259-267).

 קישורים חיצוניים 




 הערות שוליים 

קטגוריה:בוגרי האוניברסיטה העברית בירושלים: משפטים
קטגוריה:בוגרי גימנסיה רחביה
קטגוריה:בוגרי תנועת הצופים בישראל
קטגוריה:רמת דניה: אישים
קטגוריה:עורכי דין ישראלים
קטגוריה:ישראלים שנולדו ב-1953